Cuneiform Tablet Kt 89/k 383b (FS N Özgüç 134ff. 153)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
lu-a-pì-iš šu-pu-da-aḫ-šu DUMU-šu be-tám i-ga-ra-tim il₅-qé-ú šu-mì-a-wa DUMU-šu i be-tim i-zu-úz-ma i-di-ni-šu uš-té-ṣí iš-tù be-tim ip-ru-sú-šu i-tap-ru-sú šu-ma a-ma-tí-ma šu-mì-a-wa a-ša-sú e-mu-šu DUMU-ú-šu a-na lu-a-pì-iš šu-pu-da-aḫ-šu DUMU-e-šu be-tí-šu i-tù-ar 10 ma-na KÙ.BABBAR i-da-an ú i-du-ku-šu a-ta-ta i-na-ar ú ḫu-ma-da-šu iš-tí šu-mì-a-wa pár-sú šu-ma a-ma-tí-ma lu-a-pì-iš šu-pu-da-a-aḫ-šu a-ta-ta-a i-na-ar ḫu-ma-da-šu a-ša-tù-šu-nu a-na šu-mì-a-wa a-ší-tí-šu DUMU-e-šu be-tí-šu i-tù-ar 10 ma-na KÙ.BABBAR i-da-an ú i-du-ku-šu ar-ḫa-lam ú-nu-ša-am šu-mì-a-wa ú šu-pu-da-aḫ-šu e-ta-ni-ú a-ta-ta-a i-na-ar ú ḫu-ma-da-šu a-na ar-ḫa-lim u-nu-ší-im e-lu lá ṭá-ḫu-ú IGI wa-ša-tap-ra IGI ḫa-šu-ú-ma-an GAL ma-ḫi-ri-im IGI a-šu-an IGI tur₄-ma-li IGI na-ki-li-it IGI pè-ru-a IGI kam-ma-li-a i qá-tí wa-ar-áš-ma ru-ba-im ḫal-gi-a-šu GAL sí-mì-il₅-tim